cometadata/datacite-titles-descriptions-related-identifiers huggingface dataset:
DOI: 10.14457/tu.the.2016.1410
title: การศึกษาการจัดการเชิงกลยุทธ์เพื่อสร้างความได้เปรียบในการแข่งขันธุรกิจอสังหาริมทรัพย์ของบริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน)

description: ปัจจุบันธุรกิจอสังหาริมทรัพย์เป็นหนึ่งในธุรกิจที่มีการเติบโตอย่างรวดเร็ว และมีการแข่งขันสูงซึ่งแต่ละบริษัทมักประสบกับปัญหาการบริหารจัดการที่ขาดประสิทธิภาพ ดังนั้นบริษัทพัฒนาอสังหาริมทรัพย์จึงจำเป็นต้องใช้กลยุทธ์ต่างๆเพื่อการบริหารจัดการและสร้างความได้เปรียบในการแข่งขัน งานวิจัยนี้มีวัตถุประสงค์เพื่อศึกษาและเปรียบเทียบกลยุทธ์ของบริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) ก่อนและหลังการปรับปรุงโครงสร้างผู้ถือหุ้นรายใหญ่ของบริษัทฯ โดยแบ่งกลยุทธ์ออกเป็น 4 ระดับคือ (1) กลยุทธ์ระดับองค์กร (Corporate strategies) (2) กลยุทธ์ระดับธุรกิจ (Business strategy) (3) กลยุทธ์ระดับหน้าที่ (Functional Level) และ (4) กลยุทธ์ระดับปฏิบัติการ (Operational Strategy) โดยใช้ รายได้ ค่าใช้จ่าย กำไร(ขาดทุน) สุทธิเป็นดัชนีชี้วัดความสำเร็จ ในการศึกษานี้ใช้วิธีการเก็บรวบรวมข้อมูลด้วยการสัมภาษณ์ผู้บริหารระดับสูงของบริษัทฯด้านฝ่ายการเงิน ฝ่ายทรัพยากรมนุษย์ และกรรมการผู้จัดการ           ผลจากการศึกษาพบว่า ก่อนการปรับปรุงโครงสร้างผู้ถือหุ้นรายใหญ่บริษัทดำเนินงานในรูปแบบการลงทุนระยะยาว เช่น อาคารสำนักงานให้เช่า โรงแรม และบ้านจัดสรรระดับพรีเมี่ยม ซึ่งถือว่าเป็นรายได้ส่วนใหญ่ของรายได้รวมของบริษัท แต่ช่วงหลังการปรับปรุงโครงสร้างผู้ถือหุ้น บริษัทฯมีอัตราส่วนรายได้จากการลงทุนระยะยาวลดลง อันเป็นผลมาจากการเปลี่ยนกลยุทธ์ไปลงทุนในโครงการที่ให้ผลตอบแทนเร็ว คือ โครงการบ้านจัดสรรขนาดเล็ก เมื่อพิจารณาในส่วนของอัตรากำไร ขาดทุน(สุทธิ) พบว่าก่อนการปรับปรุงโครงสร้างผู้ถือหุ้น บริษัทฯประสบกับสภาวะขาดทุนอันเนื่องมาจากมีภาระต้นทุนค่าใช้จ่ายในการบริหารจัดการสินทรัพย์ระยะยาวค่อนข้างสูง แต่เมื่อมีการปรับปรุงโครงสร้างผู้ถือหุ้นแล้วบริษัทมีการปรับเปลี่ยนทีมงานผู้บริหาร และการกำหนดนโยบายของบริษัททำให้มีเครดิตมากขึ้นจนสามารถขอเพิ่มทุน และเจรจาลดอัตราดอกเบี้ยจากทางสถาบันการเงินได้ รวมไปถึงทำการปรับเปลี่ยนกลยุทธ์ในการบริหารงานด้านต่างๆ เช่นกลยุทธ์การสร้างความแตกต่างของผลิตภัณฑ์ และกลยุทธ์ด้านการตลาดในรูปแบบ 4P (Product, Price, Place, Promotion) เป็นต้น ส่งผลให้บริษัทสามารถทำกำไรได้หลังการปรับปรุงโครงสร้างผู้ถือหุ้นเพียงหนึ่งปีนอกจากนี้ผลการศึกษาวิจัยยังพบว่าการปรับปรุงโครงสร้างผู้ถือหุ้นรายใหญ่ของบริษัทฯทำให้เกิดการเปลี่ยนแปลงในหลายๆด้านทั้งในเรื่องรูปแบบการลงทุน และการปรับใช้กลยุทธ์ทั้ง 4 ระดับในการบริหารจัดการเพื่อสร้างความได้เปรียบในการแข่งขัน และเพิ่มส่วนแบ่งทางการตลาดมากขึ้น ด้วยเหตุนี้เองจากการที่บริษัทมีผลดำเนินงานขาดทุนติดต่อกันหลายปีเรื่อยมาจนถึงปลายปี พ.ศ. 2555เมื่อได้ทำการปรับปรุงโครงสร้างผู้ถือหุ้นแล้ว บริษัทแผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) สามารถดำเนินกลยุทธ์ในการบริหารจัดการจนมีผลขาดทุนสุทธิลดลง และสร้างผลกำไรได้ครั้งแรกในปี พ.ศ.2557 และมีผลกำไรเพิ่มขึ้นอีกเท่าตัวในปี พ.ศ.2558 คำสำคัญ: อสังหาริมทรัพย์, กลยุทธ์ระดับองค์กร, กลยุทธ์ระดับธุรกิจ, กลยุทธ์ระดับปฏิบัติการ
DOI: 10.7910/dvn/t4hba3/4se017
title: 647.gexf
DOI: 10.7910/dvn/t4hba3/e2mhng
title: 351.gexf
DOI: 10.7910/dvn/t4hba3/nqnza6
title: 593.gexf
DOI: 10.7910/dvn/t4hba3/os4apr
title: 236.gexf
DOI: 10.7910/dvn/t4hba3/pdra8s
title: 185.gexf
DOI: 10.7910/dvn/t4hba3/tv88m7
title: 300.gexf
DOI: 10.7910/dvn/t4hba3/u6pyfy
title: 426.gexf
DOI: 10.7910/dvn/t4hba3/uy8twe
title: 777.gexf
DOI: 10.14457/tu.the.2016.1411
title: ความฉลาดทางสุขภาพด้านพฤติกรรมการดูแลตนเองกับการควบคุมระดับน้ำตาลในเลือดของผู้ป่วยโรคเบาหวานชนิดที่ 2 จังหวัดชัยนาท

description: การวิจัยเชิงสำรวจ ครั้งนี้มีวัตถุประสงค์เพื่อศึกษาระดับความฉลาดทางสุขภาพของผู้ป่วยโรคเบาหวานชนิดที่ 2 ศึกษาความสัมพันธ์ระหว่างปัจจัยส่วนบุคคล ความฉลาดทางสุขภาพและพฤติกรรมการดูแลตนเองกับระดับน้ำตาลในเลือดของผู้ป่วยโรคเบาหวาน  รวมทั้งศึกษาอิทธิพลของความฉลาดทางสุขภาพที่มีผลต่อพฤติกรรมการดูแลตนเองของผู้ป่วยโรคเบาหวานชนิดที่ 2 กลุ่มตัวอย่างคือผู้ป่วยโรคเบาหวานชนิดที่ 2 จังหวัดชัยนาท ที่มีอายุ 35 ปีขึ้นไป จำนวน 366 คน ได้จากการสุ่มตัวอย่างแบบหลายขั้นตอน เก็บข้อมูลโดยการสัมภาษณ์และข้อมูลจากเวชระเบียนผู้ป่วย ช่วงเดือนกันยายนถึงธันวาคม พ.ศ.2559 วิเคราะห์ข้อมูลโดยใช้ไคสแควร์ สัมประสิทธิ์สหสัมพันธ์เพียร์สัน และการวิเคราะห์ถดถอยพหุคูณแบบมีขั้นตอนผลการศึกษาพบว่าผู้ป่วยโรคเบาหวานชนิดที่ 2 ในจังหวัดชัยนาท มีความฉลาดทางสุขภาพระดับก้ำกึ่งและไม่เพียงพอ ร้อยละ 94.0 และมีเพียง ร้อยละ 6.0 ที่มีความฉลาดทางสุขภาพระดับเพียงพอ ปัจจัยที่มีความสัมพันธ์กับความฉลาดทางสุขภาพอย่างมีนัยสำคัญทางสถิติ (p&lt;0.05) ได้แก่ อายุ ระดับการศึกษา การประกอบอาชีพ รายได้ และระยะเวลาที่เป็นโรคเบาหวาน ความฉลาดทางสุขภาพโดยรวมมีความสัมพันธ์กับพฤติกรรมการดูแลตนเอง อย่างมีนัยสำคัญทางสถิติ (p&lt;0.05) แต่ไม่มีความสัมพันธ์โดยตรงกับระดับน้ำตาลเฉลี่ยสะสมในเลือด ในขณะที่พฤติกรรมการดูแลตนเองมีความสัมพันธ์กับระดับน้ำตาลเฉลี่ยสะสมในเลือด อย่างมีนัยสำคัญทางสถิติ (p&lt;0.05) เมื่อพิจารณาองค์ประกอบของความฉลาดทางสุขภาพที่มีอิทธิพลและสามารถทำนายพฤติกรรมการดูแลตนเองของผู้ป่วยเบาหวานชนิดที่ 2 จังหวัดชัยนาท พบว่า มีเพียง 3 องค์ประกอบเท่านั้น ที่เป็นตัวแปรที่ดีที่สุดและส่งผลต่อความแตกต่าง ได้แก่ ความรู้ความเข้าใจและการแปลความหมาย การจัดการเงื่อนไขทางสุขภาพ และการตัดสินใจเลือกปฏิบัติ สามารถร่วมกันทำนายพฤติกรรมการดูแลตนเองของผู้ป่วยโรคเบาหวานชนิดที่ 2 ได้ร้อยละ 17.1 (R2=.179, p&lt;0.001) โดยองค์ประกอบด้านการจัดการเงื่อนไขทางสุขภาพเป็นตัวแปรที่สามารถร่วมทำนายได้สูงสุด (ß=.170, p&lt;0.001)ผู้วิจัยมีข้อเสนอแนะว่า บุคลากรสาธารณสุขควรส่งเสริมให้ผู้ป่วยโรคเบาหวานมีความฉลาดทางสุขภาพด้านพฤติกรรมการดูแลตนเอง โดยการใช้รูปแบบที่เหมาะสมกับผู้ป่วยแต่ละบุคคลและให้ผู้ป่วยได้มีประสบการณ์ในการเรียนรู้เชิงปฏิบัติการ เพื่อที่จะสามารถนำไปประยุกต์ใช้ได้จริงในชีวิตประจำวันโดยเฉพาะเรื่องอาหารแลกเปลี่ยนในโรคเบาหวาน การอ่านฉลากยา เพื่อให้เกิดการดูแลสุขภาพตนเองอย่างเหมาะสมและยั่งยืน และหน่วยงานที่เกี่ยวข้องควรให้ความสำคัญในการพัฒนาความฉลาดทางสุขภาพอย่างจริงจัง
DOI: 10.14457/tu.the.2016.1412
title: คุณภาพและการเข้าถึงบริการของโรงพยาบาลการแพทย์แผนไทย

description: การวิจัยเชิงพรรณนานี้ วัตถุประสงค์เพื่อประเมินคุณภาพและการเข้าถึงบริการการแพทย์แผนไทยของผู้ใช้บริการโรงพยาบาลการแพทย์แผนไทยในส่วนภูมิภาค 12 แห่ง ที่เป็นโรงพยาบาลนำร่องของกรมพัฒนาการแพทย์แผนไทยและการแพทย์ทางเลือก เก็บข้อมูลด้วยวิธีแบบผสม (Mixed - Method) ระหว่างเดือนกันยายนถึงเดือนพฤศจิกายน 2559 โดยการใช้แบบสอบถามคุณภาพบริการตามการรับรู้และการเข้าถึงบริการการแพทย์แผนไทย ในผู้มาใช้บริการตรวจวินิจฉัยและจ่ายยาแผนไทย 730 คน นวดและประคบสมุนไพร 510 คน อบไอน้ำสมุนไพร 107 คน และทับหม้อเกลือ 82 คน การสัมภาษณ์เชิงลึกผู้มาใช้บริการ 60 คน ผู้อำนวยการโรงพยาบาลและหัวหน้างานการแพทย์แผนไทย 24 คน วิเคราะห์ข้อมูลด้วยการใช้สถิติเชิงพรรณนาเพื่ออธิบายลักษณะทั่วไปของกลุ่มตัวอย่าง คุณภาพบริการการแพทย์แผนไทย การเข้าถึงบริการ และสถิติเชิงอนุมาน Kruskal Wallis ที่ระดับนัยสำคัญ 5%ผลการศึกษาคุณภาพบริการตามการรับรู้ของผู้ใช้บริการ พบว่าผู้ใช้บริการตรวจวินิจฉัยและจ่ายยาสมุนไพรมีระดับความพึงพอใจต่อการใช้บริการโดยรวมในระดับสูง ร้อยละ 97.4 และมีความพึงพอใจสูงต่อบุคลากรที่ให้บริการมากที่สุดร้อยละ 98.1 ผู้ใช้บริการนวดและประคบสมุนไพร  มีระดับความพึงพอใจต่อการใช้บริการโดยรวมในระดับสูงร้อยละ 96.9 และมีความพึงพอใจสูงต่อการต้อนรับและซักประวัติมากที่สุดร้อยละ 96.9 ผู้ใช้บริการอบไอน้ำสมุนไพรมีระดับความพึงพอใจต่อการใช้บริการโดยรวมในระดับสูงร้อยละ 98.1 และมีความพึงพอใจสูงต่อการต้อนรับและซักประวัติและการให้บริการอบไอน้ำสมุนไพรมากที่สุดร้อยละ 98.1 ส่วนผู้ใช้บริการทับหม้อเกลือมีระดับความพึงพอใจต่อการใช้บริการโดยรวมในระดับสูงร้อยละ 97.6 และมีความพึงพอใจสูงต่อบุคลากร และสถานที่นั่งคอยมากที่สุดร้อยละ 96.3 ในส่วนของการเข้าถึงบริการกลุ่มตัวอย่างส่วนใหญ่ใช้เวลาในการเดินทางถึงโรงพยาบาลภายใน 30 นาที ค่าใช้จ่ายในการเดินทางอยู่ระหว่าง 21-50 บาท สามารถจ่ายค่าเดินทางได้ทุกครั้งร้อยละ 78-90 มีความสะดวกในการเดินทางมากร้อยละ 73.2-86 เวลาที่สะดวกต่อการไปใช้บริการคือในเวลาราชการ ได้รับบริการที่ตรงกับความต้องการทุกครั้งร้อยละ 85.9-95.1 โดยคุณภาพของบริการที่ได้รับเหมือนกันทุกครั้งร้อยละ 87.5-91.5 และส่วนใหญ่ไม่ต้องเสียค่าใช้จ่ายในการใช้บริการ มีเพียงบริการทับหม้อเกลือที่ต้องเสียค่าใช้จ่ายร้อยละ 39     ความสัมพันธ์ระหว่างคุณลักษณะส่วนบุคคลและการเข้าถึงบริการ กับความพึงพอใจ พบว่า คุณลักษณะของผู้ใช้บริการและการเข้าถึงบริการ ที่มีความพึงพอใจต่อบริการโดยรวมแตกต่างกันอย่างมีนัยสำคัญทางสถิติ (p&lt;0.05) ได้แก่ รายได้ จำนวนครั้งในการใช้บริการ การจ่ายค่าบริการครั้งนี้ ระยะเวลา พาหนะ ค่าใช้จ่าย ความสะดวกในการเดินทางมาใช้บริการ การมีป้ายบอกจุดบริการของโรงพยาบาล เวลาในการมาใช้บริการ บริการตรงกับความต้องการ คุณภาพบริการ และการต้องจ่ายค่าใช้จ่ายในการใช้บริการ   ผลการศึกษาจากรายงานการดำเนินงาน และการสัมภาษณ์ผู้อำนวยการโรงพยาบาล/ผู้แทนและหัวหน้างานแพทย์แผนไทย พบว่าองค์ประกอบระบบสุขภาพทุกด้านสนับสนุนการดำเนินงานโรงพยาบาลการแพทย์แผนไทย จึงส่งผลให้เกิดความพึงพอใจต่อคุณภาพบริการที่ได้รับในระดับสูง และสามารถเข้าถึงบริการของโรงพยาบาลการแพทย์แผนไทยได้ ดังนั้นเพื่อให้งานบริการแพทย์แผนไทยมีประสิทธิภาพมากยิ่งขึ้น และเกิดประโยชน์สูงสุดต่อผู้มารับบริการ จากผลการศึกษาควรพัฒนาและปรับปรุงห้องน้ำห้องส้วม ห้องเปลี่ยนเสื้อผ้าให้เพียงพอและได้มาตรฐาน ด้านกำลังคนควรเสริมสร้างศักยภาพของบุคลากรอย่างต่อเนื่องควบคู่กับความก้าวหน้าในงานด้วย
DOI: 10.14457/tu.the.2016.1413
title: สมรรถภาพทางกายของผู้ใช้บริการ ณ ศูนย์วิทยาศาสตร์การกีฬาและการออกกำลังกาย กรมพลศึกษา

description: การวิจัยนี้มีวัตถุประสงค์เพื่อวัดสมรรถภาพทางกาย ประกอบด้วย องค์ประกอบของร่างกาย ความทนทานของระบบหัวใจและไหลเวียนเลือด ความแข็งแรงของกล้ามเนื้อ ความทนทานของกล้ามเนื้อ และความอ่อนตัวของผู้ใช้บริการศูนย์วิทยาศาสตร์การกีฬาและการออกกำลังกาย กรมพลศึกษา และอธิบายปัจจัยที่มีความสัมพันธ์กับสมรรถภาพทางกายของผู้ใช้บริการ โดยสุ่มตัวอย่างแบบมีระบบ จำนวน 190 คน จากผู้ที่มาใช้บริการระหว่างวันที่ 3-12 เมษายน 2560 โดยตอบแบบสอบถามด้วยตนเอง และใช้เครื่องมือวัดองค์ประกอบของร่างกาย การทดสอบความสามารถในการใช้ออกซิเจน การทดสอบแรงบีบมือ การทดสอบการลุกนั่ง และการทดสอบการนั่งงอตัว วิเคราะห์ข้อมูลด้วยการแจกแจงความถี่ ร้อยละ ค่าเฉลี่ย ส่วนเบี่ยงเบนมาตรฐาน การวิเคราะห์ความแปรปรวน ค่าสัมประสิทธิ์สหสัมพันธ์แบบเพียร์สัน สมการถดถอยพหุคูณและการวิเคราะห์การถดถอยโลจิสติค ที่ระดับนัยสำคัญ .05 ผลการวิจัย พบว่าร้อยละ 44.7, 18.4, 18.90, 76.9 และ 16.3 มีสมรรถภาพทางกายด้านองค์ประกอบของร่างกาย ความทนทานของระบบหัวใจและไหลเวียนเลือด ความแข็งแรงของกล้ามเนื้อ ความทนทานของกล้ามเนื้อ และความอ่อนตัว อยู่ในระดับดีถึงดีมาก ตามลำดับ ตัวแปรที่มีความสัมพันธ์กับสมรรถภาพทางกายด้านองค์ประกอบของร่างกายอย่างมีนัยสำคัญทางสถิติ คือ อายุ เพศ การออกกำลังกาย แรงจูงใจในการออกกำลังกายและการใช้บริการออกกำลังกายเป็นกลุ่ม อย่างไรก็ตาม การดื่มแอลกอฮอล์ และการรับรู้ถึงประโยชน์ของการออกกำลังกาย มีความสัมพันธ์กับความทนทานของระบบหัวใจและไหลเวียนเลือดอย่างมีนัยสำคัญทางสถิติ สำหรับความแข็งแรงของกล้ามเนื้อพบความสัมพันธ์กับตัวแปร คือ เพศ และการศึกษาสูงสุด อย่างมีนัยสำคัญทางสถิติ นอกจากนี้ อายุ เพศ การศึกษาสูงสุด การใช้บริการออกกำลังกายเพื่อเสริมสร้างระบบหัวใจและหลอดเลือด มีความสัมพันธ์กับความทนทานของกล้ามเนื้ออย่างมีนัยสำคัญทางสถิติและตัวแปรที่มีความสัมพันธ์กับความอ่อนตัวอย่างมีนัยสำคัญทางสถิติ คือ การรับประทานอาหาร ความถี่ในการใช้บริการ และการใช้บริการออกกำลังกายเป็นกลุ่ม
DOI: 10.14457/tu.the.2016.1414
title: ประสิทธิผลของรูปแบบบริการสุขภาพผู้สูงอายุด้านความสามารถในการทำกิจวัตรประจำวันประยุกต์โปรแกรมแผนที่กูเกิล

description: การศึกษาครั้งนี้ เป็นการศึกษาวิจัยกึ่งทดลอง เปรียบเทียบ 2 กลุ่ม ระหว่างกลุ่มทดลองและกลุ่มควบคุม โดยมีวัตถุประสงค์เพื่อศึกษาประสิทธิผลของรูปแบบให้บริการสุขภาพผู้สูงอายุด้านความสามารถในการทำกิจวัตรประจำวันประยุกต์โปรแกรมแผนที่กูเกิล ในพื้นที่ตำบลบ้านเสด็จ และตำบลบ่อแฮ้ว อำเภอเมือง จังหวัดลำปาง กลุ่มตัวอย่าง คือ อาสาสมัครสาธารณสุขประจำหมู่บ้าน และเจ้าหน้าที่สาธารณสุข โดยเลือกกลุ่มตัวอย่างแบบเจาะจง กลุ่มละ 56 คน กลุ่มทดลองใช้กระบวนการเดมมิ่งร่วมกับใช้โปรแกรมแผนที่กูเกิล ขณะเดียวกันกลุ่มควบคุมดำเนินงานตามรูปแบบงานประจำ เก็บข้อมูลจาก รายงานการคัดกรองสุขภาพผู้สูงอายุด้านความสามารถในการทำกิจวัตรประจำวัน และแบบสัมภาษณ์ความพึงพอใจเกี่ยวกับการบริการสุขภาพและการสนับสนุนการจัดการเพื่อบริการสุขภาพด้านความสามารถในการทำกิจวัตรประจำวัน ในช่วงระหว่างเดือน สิงหาคม – ตุลาคม 2559 ผลการศึกษาพบว่า หลักการทดลองกลุ่มทดลองให้บริการคัดกรองสุขภาพผู้สูงอายุด้านความสามารถในการทำกิจวัตรประจำวันได้ครอบคลุมตามเกณฑ์(ร้อยละ100) และกลุ่มควบคุม(ร้อยละ37.70) แตกต่างกัน(ร้อยละ67.60) อย่างมีนัยสำคัญทางสถิติ (p-value = 0.01) แต่อย่างไรก็ดี กลุ่มทดลองและกลุ่มควบคุม มีภาพรวมความพึงพอใจเกี่ยวกับการบริการสุขภาพด้านความสามารถในการทำกิจวัตรประจำวันอยู่ในระดับดี แตกต่างกัน อย่างไม่มีนัยสำคัญทางสถิติ  เช่นเดียวกับ ภาพรวมความพึงพอใจเกี่ยวกับการสนับสนุนการจัดการเพื่อบริการสุขภาพด้านความสามารถในการทำกิจวัตรประจำวัน ระหว่างกลุ่มทดลอง และกลุ่มควบคุม อยู่ในระดับดี แตกต่างกัน อย่างไม่มีนัยสำคัญทางสถิติ แต่พบว่าอาสาสมัครสาธารณสุขประจำหมู่บ้านกลุ่มทดลอง มีความพึงพอใจโดยรวมเกี่ยวกับการสนับสนุนการจัดการเพื่อบริการสุขภาพด้านความสามารถในการทำกิจวัตรประจำวัน ก่อนทดลอง (ค่าเฉลี่ย=3.96 คะแนน SD=0.34) และหลังทดลอง ( ค่าเฉลี่ย=4.11 คะแนน SD=0.31) มีความแตกต่างกัน อย่างมีนัยสำคัญทางสถิติ (p-value=0.01) ในขณะที่กลุ่มควบคุม ไม่มีความแตกต่างกัน ดังนั้น หากต้องการให้การดำเนินงานมีครอบคลุมการให้บริการคัดกรองสุขภาพผู้สูงอายุด้านความสามารถในการทำกิจวัตรประจำวันในระดับสูงขึ้น สามารถส่งเสริมรูปแบบการให้บริการสุขภาพดังกล่าวไปประยุกต์ใช้กับการดำเนินงานผู้สูงอายุ ควรพัฒนาให้เกิดความพึงพอใจของผู้ใช้งานและคำนึงถึงบริบทของแต่ละพื้นที่
DOI: 10.14457/tu.the.2016.1415
title: การศึกษาปัจจัยที่เกี่ยวข้องกับพฤติกรรมการใช้ฟันเทียมพระราชทานและคุณภาพชีวิตของผู้สูงอายุภายใต้โครงการฟันเทียมพระราชทานอำเภอเมือง ลำปาง

description: การศึกษาครั้งนี้เป็นการศึกษาวิจัยเชิงพรรณนา มีวัตถุประสงค์เพื่อ  ติดตามการใช้ฟันเทียม ศึกษาปัจจัยที่เกี่ยวข้องกับพฤติกรรมการใช้ฟันเทียมและคุณภาพชีวิตในมิติสุขภาพช่องปากของผู้สูงอายุ ที่ใส่ฟันเทียมทั้งปาก (Complete denture) ชนิดถอดได้ โดยมีโครงสร้างหลักเป็นฐานพลาสติกอะคริลิก ภายใต้โครงการฟันเทียมพระราชทาน โรงพยาบาลลำปาง อำเภอเมือง จังหวัดลำปาง  ตั้งแต่ปี พ.ศ. 2554 -2558  ที่อาศัยอยู่ในเขตอำเภอเมือง จังหวัดลำปางเก็บข้อมูลในช่วงเดือนตุลาคม 2559กลุ่มตัวอย่างเป็นผู้สูงอายุ จำนวน 135 คนใช้แบบสอบถามเป็นเครื่องมือในการเก็บรวบรวมข้อมูลวิเคราะห์ข้อมูลโดยใช้สถิติจำนวนร้อยละค่าเฉลี่ยส่วนเบี่ยงเบนมาตรฐาน คัดกรองผู้สูงอายุที่เป็นกลุ่มตัวอย่างโดยใช้แบบประเมินสุขภาพจิต ของ Chula Mental Testผลการศึกษามีผู้สูงอายุที่ผ่านการประเมินภาวะสมองเสื่อมจำนวน 91คน โดยผู้สูงอายุที่ใส่ฟันเทียมพระราชทานส่วนใหญ่เป็นเพศชายร้อยละ 64.8  อายุเฉลี่ย 74.29 ± 7.31 ปี ผู้สูงอายุยังคงใช้ฟันเทียมพระราชทานอยู่เป็นประจำ  ร้อยละ 83.52มีระดับการรับรู้ ในระดับสูงทั้ง การรับรู้ประโยชน์ของการใส่ฟันเทียมและการรับรู้ความรุนแรงของการใส่ฟันเทียมเถื่อนจากหมอชาวบ้าน    ( xˉ = 2.94,SD = 0.23 )มีระดับทัศนคติ ต่อการใส่ฟันเทียมระดับสูง (xˉ =2.84, SD= 0.24 ) ผู้สูงอายุได้รับแรงสนับสนุนในการใส่ฟันเทียมจากทันตบุคลากรหรือบุคลากรสาธารณสุขมากที่สุด ร้อยละ 82.4 ตัวผู้สูงอายุเองที่ต้องการอยากไปรับบริการใส่ฟันเทียมที่โรงพยาบาลลำปาง ร้อยละ 80.2 หลังจากรับบริการใส่ฟันเทียมแล้วผู้สูงอายุได้รับคำแนะนำและการการรักษาฟันเทียมมากที่สุด ร้อยละ 90.1 หลังจากผู้สูงอายุใส่ฟันเทียมไปแล้วส่วนใหญ่ มีความพึงพอใจ ไม่มีปัญหากลับมาแก้ไขอีกเลยร้อยละ 68.1ด้านคุณภาพชีวิตในมิติสุขภาพช่องปาก ต่อสมรรถภาพในชีวิตประจำวันพบว่าการใส่ฟันเทียมของผู้สูงอายุส่วนใหญ่ไม่มีปัญหาต่อสมรรถภาพในชีวิตประจำวันร้อยละ 56.0 กิจกรรมการกินอาหาร เป็นกิจกรรมที่ผู้สูงอายุที่ใส่ฟันเทียมประสบปัญหามากที่สุด โดยเฉพาะกลุ่มผู้สูงอายุที่ไม่ได้ใส่ฟันเทียมแล้วร้อยละ 85.7จากผลการศึกษาเพื่อให้ทราบถึงผลของผู้สูงอายุที่ได้รับบริการการใส่ฟันเทียม ตามความคาดหวังของโครงการที่ต้องการให้ ผู้สูงอายุ มีฟันสำหรับการเคี้ยวอาหารเพื่อสุขภาพ และคุณภาพชีวิตที่ดีควรมีการประเมินผลติดตามการใส่ฟันเทียมของผู้สูงอายุ ด้านคุณภาพของหน่วยงาน เพื่อปรับปรุงแก้ไขการใส่ฟันเทียมให้มีคุณภาพมากยิ่งขึ้น  พร้อมทั้งควรมีการประชาสัมพันธ์ การดำเนินโครงการฟันเทียมพระราชทานให้กระจายสู่วงกว้างและเข้าถึงกลุ่มผู้สูงอายุที่สูญเสียฟันและต้องการใส่ฟันเทียม เพื่อให้ให้มีคุณภาพชีวิตที่ดีต่อไป
DOI: 10.14457/tu.the.2016.1416
title: ความรู้ ทัศนคติ และพฤติกรรมเสี่ยงต่อการเกิดโรคหลอดเลือดสมองของผู้ป่วยโรคความดันโลหิตสูงในโรงพยาบาลแม่ทะ อำเภอแม่ทะ จังหวัดลำปาง

description: การศึกษาครั้งนี้เป็นการวิจัยเชิงสำรวจ (Survey  Research) มีวัตถุประสงค์เพื่อศึกษาปัจจัยส่วนบุคคล ความรู้ ทัศนคติ และพฤติกรรมเสี่ยงต่อการเกิดโรคหลอดเลือดสมองของผู้ป่วยโรคความดันโลหิตสูง โรงพยาบาลแม่ทะ อำเภอแม่ทะ จังหวัดลำปาง กลุ่มตัวอย่างเป็นผู้ป่วยความดันโลหิตสูงที่มารับบริการ ณ คลินิกโรคความดันโลหิตสูงแผนกผู้ป่วยนอก โรงพยาบาลแม่ทะ อำเภอแม่ทะ จังหวัดลำปาง ในปี 2559 ที่ไม่เคยมีประวัติการป่วยเป็นโรคหลอดเลือดสมองมาก่อน จำนวน  309 คน ระหว่างเดือนกันยายน – ตุลาคม 2559 ด้วยวิธีการเลือกตัวอย่างแบบสุ่มจากรายชื่อผู้ที่มารับบริการแผนกผู้ป่วยนอก คลินิกโรคเรื้อรัง โรงพยาบาลแม่ทะ จังหวัดลำปาง โดยใช้แบบสอบถามข้อมูลส่วนบุคคล แบบสอบถามความรู้เกี่ยวกับพฤติกรรมเสี่ยงต่อการเกิดโรคหลอดเลือดสมอง แบบสอบถามทัศนคติเกี่ยวกับพฤติกรรมเสี่ยงต่อการเกิดโรคหลอดเลือดสมอง และแบบสอบถามพฤติกรรมเสี่ยงต่อการเกิดโรคหลอดเลือดสมอง วิเคราะห์ข้อมูลโดยใช้สถิติเชิงพรรณนา ผลการศึกษาพบว่า กลุ่มตัวอย่างจำนวน 309 คน ส่วนใหญ่เป็นเพศหญิง ร้อยละ 55.7 มีอายุระหว่าง 31 - 96 ปี อายุเฉลี่ย 60.61  11.52 ปี ส่วนใหญ่มีสถานภาพสมรสคู่ ร้อยละ 78.0 จบการศึกษาระดับประถมศึกษา ร้อยละ 69.6 ประกอบอาชีพทำนา/ทำไร่/ทำสวน ร้อยละ 33.7 มีระยะเวลาในการป่วยด้วยโรคความดันโลหิตสูงระหว่าง 1-16 ปี เฉลี่ย 6.64 + 4.69 ปี กลุ่มตัวอย่างส่วนใหญ่มีความรู้เกี่ยวกับพฤติกรรมเสี่ยงต่อการเกิดโรคหลอดเลือดสมองระดับพอใช้ ร้อยละ 54.4 มีทัศนคติเกี่ยวกับพฤติกรรมเสี่ยงต่อการเกิดโรคหลอดเลือดสมองอยู่ในระดับสูง ร้อยละ 57.0  และมีพฤติกรรมเสี่ยงต่อการเกิดโรคหลอดเลือดสมองอยู่ในระดับต่ำ ร้อยละ 93.2 โดยไม่พบว่าพฤติกรรมเสี่ยงต่อการเกิดโรคหลอดเลือดสมองในระดับสูง มีระดับปานกลางร้อยละ 6.8 อย่างไรก็ตามยังพบว่า กลุ่มตัวอย่างยังมีพฤติกรรมการออกกำลังกายไม่เหมาะสม ร้อยละ 61.2 ดังนั้นบุคลากร/เจ้าหน้าที่ที่เกี่ยวข้องควรมีการส่งเสริมการออกกำลังกายและให้ความรู้เรื่องประเภท ความถี่และเวลาของการออกกำลังกายที่ถูกต้องเหมาะสมในกลุ่มผู้ป่วยโรคความดันโลหิตสูง ผลการศึกษานี้จะเป็นประโยชน์สำหรับหน่วยบริการสาธารณสุขอำเภอแม่ทะ ที่จะใช้ในการวางแผนรูปแบบและวิธีการจัดกิจกรรมเพื่อปรับเปลี่ยนพฤติกรรมเสี่ยงของผู้ป่วยโรคความดันโลหิตสูงที่มีภาวะเสี่ยงต่อโรคหลอดเลือดสมองได้อย่างเหมาะสม
DOI: 10.14457/tu.the.2016.1417
title: ปัจจัยที่มีความสัมพันธ์กับพฤติกรรมการดูแลสุขภาพช่องปากของผู้ป่วยเบาหวานชนิดที่ 2 โรงพยาบาลส่งเสริมสุขภาพตำบลในเขตอำเภอแม่ทะ จังหวัดลำปาง

description: การศึกษาครั้งนี้เป็นการศึกษาเชิงสำรวจ (Survey Study) มีวัตถุประสงค์เพื่อศึกษาพฤติกรรมการดูแลสุขภาพช่องปากและปัจจัยที่มีความสัมพันธ์กับพฤติกรรมการดูแลสุขภาพช่องปากของผู้ป่วยเบาหวานชนิดที่ 2 โรงพยาบาลส่งเสริมสุขภาพตำบลในเขตอำเภอแม่ทะ จังหวัดลำปาง กลุ่มตัวอย่างคือ ผู้ป่วยเบาหวานชนิดที่ 2 จำนวน 153 คน โดยสุ่มตัวอย่างแบบเป็นระบบ (Systematic random sampling) ตามรายชื่อผู้ป่วยเบาหวานที่มารับบริการในคลินิกเบาหวาน  ณ โรงพยาบาลส่งเสริมสุขภาพตำบลในเขตอำเภอแม่ทะ จังหวัดลำปาง เก็บรวบรวมข้อมูลระหว่างเดือนกันยายน - ตุลาคม 2559 โดยใช้แบบสอบถามข้อมูลทั่วไป แบบสอบถามเกี่ยวกับปัจจัยนำ ปัจจัยเอื้อ ปัจจัยเสริม และแบบสอบถามพฤติกรรมการดูแลสุขภาพช่องปาก วิเคราะห์ข้อมูลโดยใช้สถิติเชิงพรรณนาและวิเคราะห์ความสัมพันธ์ด้วยการทดสอบไคสแควร์ ผลการศึกษาพบว่า กลุ่มตัวอย่างจำนวน 153 คนส่วนใหญ่เป็นเพศหญิงร้อยละ 71.9 มีอายุระหว่าง 56-59 ปี มากที่สุดร้อยละ 35.9 ส่วนใหญ่มีสถานภาพสมรสคู่ร้อยละ 88.2 อาชีพเกษตรกรรมร้อยละ 64.1 จบการศึกษาระดับประถมศึกษาร้อยละ 81.0  ระยะเวลาที่ป่วยเป็นโรคเบาหวานอยู่ในช่วง 1-5 ปี ร้อยละ 59.5 ไม่สูบบุหรี่ร้อยละ 85.0  และไม่ดื่มเครื่องดื่มที่มีแอลกอฮอล์ร้อยละ 60.8  สำหรับปัจจัยนำความรู้เรื่องการดูแลสุขภาพช่องปากอยู่ในระดับต่ำร้อยละ 57.5 มีทัศนคติเกี่ยวกับการดูแลสุขภาพช่องปากและความเชื่อด้านสุขภาพอยู่ในระดับปานกลาง    ร้อยละ 55.6 และ 66.7 ตามลำดับ ส่วนด้านปัจจัยเอื้อเรื่องการมีอุปกรณ์ทำความสะอาดพบว่า มีแปรงสีฟันมากที่สุดร้อยละ 100 การเข้าถึงแหล่งบริการทันตกรรมอยู่ในระดับต่ำร้อยละ 78.4 ด้านปัจจัยเสริมพบว่า การได้รับสนับสนุนจากบุคคลและการได้รับข้อมูลข่าวสารเกี่ยวกับการดูแลสุขภาพช่องปากอยู่ในระดับปานกลางร้อยละ 59.5 และ 59.5 ตามลำดับ ด้านพฤติกรรมการดูแลสุขภาพช่องปากอยู่ในระดับปานกลางร้อยละ 88.9 ผลการวิเคราะห์ปัจจัยที่มีความสัมพันธ์กับพฤติกรรมการดูแลสุขภาพช่องปากของผู้ป่วยเบาหวานชนิดที่ 2 โรงพยาบาลส่งเสริมสุขภาพตำบลในเขตอำเภอแม่ทะ จังหวัดลำปางด้วยสถิติไคสแควร์ พบว่า อายุ การเข้าถึงแหล่งบริการทันตกรรม และการได้รับข้อมูลข่าวสารเกี่ยวกับการดูแลสุขภาพช่องปากมีความสัมพันธ์กับพฤติกรรมการดูแลสุขภาพช่องปากอย่างมีนัยสำคัญทางสถิติ (p &lt; 0.05) ดังนั้นทีมบุคลากรสุขภาพควรมีการให้ความรู้เรื่องการดูแลสุขภาพช่องปากและทักษะการใช้อุปกรณ์เสริมช่วยในการทำความสะอาดช่องปาก ตลอดจนจัดโครงการรถเคลื่อนที่เร็วบริการด้านทันตกรรมเพื่อเพิ่มการเข้าถึงแหล่งบริการทันตกรรมให้มากขึ้น อันจะนำไปสู่การปรับเปลี่ยนพฤติกรรมการดูแลสุขภาพช่องปากที่ถูกต้องเหมาะสมต่อไป
DOI: 10.14457/tu.the.2016.1419
title: แบบแผนความเชื่อด้านสุขภาพต่อการใช้ภาชนะโฟมบรรจุอาหารของประชาชนในชุมชนเขตเทศบาลนครลำปาง อำเภอเมือง จังหวัดลำปาง

description: การศึกษาครั้งนี้เป็นการศึกษาเชิงสำรวจ (Survey Study) มีวัตถุประสงค์เพื่อศึกษา      1)ปัจจัยส่วนบุคคล 2)ความรู้เกี่ยวกับการใช้ภาชนะโฟมบรรจุอาหาร 3)แบบแผนความเชื่อด้านสุขภาพกับการใช้ภาชนะโฟมบรรจุอาหาร ได้แก่ การรับรู้โอกาสเสี่ยงของการเกิดโรคจากการใช้โฟมบรรจุอาหารการรับรู้ความรุนแรงจากการใช้โฟมบรรจุอาหารการรับรู้ถึงประโยชน์ของการใช้โฟมบรรจุอาหารให้น้อยลงการรับรู้ต่ออุปสรรคต่อการใช้ภาชนะบรรจุอาหารที่ปลอดภัยแทนโฟมการรับรู้ต่อสิ่งชักนำให้เกิดการใช้ภาชนะบรรจุอาหารที่ปลอดภัยแทนโฟม) และ4) ศึกษาถึงพฤติกรรมการใช้ภาชนะโฟมบรรจุอาหารของประชาชนในชุมชนเขตเทศบาลนครลำปาง อำเภอเมือง จังหวัดลำปาง กลุ่มตัวอย่าง คือ ประชากรในชุมชนเขตเทศบาลนครลำปางจำนวน 204 คน เก็บข้อมูลโดยใช้แบบสอบถามระหว่างเดือนกันยายน– ตุลาคม 2559 วิเคราะห์ข้อมูลโดยใช้สถิติเชิงพรรณาผลการศึกษาพบว่ากลุ่มตัวอย่างส่วนใหญ่เป็นเพศหญิง ร้อยละ 65.7 มีอายุระหว่าง 18 – 60 ปี อายุเฉลี่ย 46.16 +17.98 ปี ส่วนใหญ่จบการศึกษาระดับปริญญาตรีและสูงกว่า ร้อยละ 43.1สถานภาพสมรส/คู่ ร้อยละ 47.1 มีอาชีพเป็นรับราชการบำนาญ พนักงานบริษัท พนักงานขายมากที่สุด ร้อยละ 23.0  และมีรายได้เฉลี่ยของครอบครัวที่ได้รับต่อเดือนมากกว่า 25,000 บาท ร้อยละ 20.1 กลุ่มตัวอย่างมีความรู้เกี่ยวกับการใช้ภาชนะโฟมบรรจุอาหารอยู่ในระดับสูง ร้อยละ 51.0     การรับรู้โอกาสเสี่ยงของการเกิดโรคจากการใช้โฟมบรรจุอาหารอยู่ในระดับสูงร้อยละ 63.7 การรับรู้ความรุนแรงของโรคที่เกิดจากการใช้ภาชนะโฟมบรรจุอาหารอยู่ในระดับสูงร้อยละ 54.9 การรับรู้ประโยชน์ของการใช้ภาชนะโฟมบรรจุอาหารให้น้อยลงอยู่ในระดับสูงร้อยละ 58.3 การรับรู้อุปสรรคต่อการใช้ภาชนะโฟมบรรจุอาหารที่ปลอดภัยอยู่ในระดับปานกลางร้อยละ 49.5 และการรับรู้สิ่งชักนำ   สู่การใช้ภาชนะบรรจุอาหารที่ปลอดภัยแทนโฟมอยู่ในระดับสูงร้อยละ 76.0 นอกจากนี้ยังพบว่า   กลุ่มตัวอย่างมีพฤติกรรมการใช้ภาชนะโฟมบรรจุอาหารมากถึงร้อยละ 62.3 โดยมีความถี่การใช้ภาชนะโฟมบรรจุอาหาร 1-2 ครั้ง/สัปดาห์ ร้อยละ 66.9จากผลการศึกษา หน่วยงานที่เกี่ยวข้องควรรณรงค์ให้ความรู้และปรับเปลี่ยนแบบแผนความเชื่อด้านสุขภาพชองประชาชน เพื่อให้มีพฤติกรรมการใช้ภาชนะโฟมบรรจุอาหารที่ถูกต้อง ตลอดจนประสานงานชมรมร้านอาหารและแผงลอยจำหน่ายอาหารจังหวัดลำปาง ซึ่งเป็นภาคีเครือข่ายผู้ประกอบการอาหาร ขับเคลื่อนการ ลด ละ เลิก การ ใช้ภาชนะโฟมบรรจุอาหารและการใช้ภาชนะจากธรรมชาติ
DOI: 10.25548/01-a52j
title: Stage 4 lung cancer collectiion

description: EBI sequencing data of stage 4 lung cancer samples.
DOI: 10.25548/01-a54a
title: A test collection

description: An example of citable data collection in the NIH Data Commons KC7 project.
DOI: 10.7910/dvn/t4hba3/5278jk
title: 92.gexf
DOI: 10.7910/dvn/t4hba3/59bpuc
title: 666.gexf
DOI: 10.7910/dvn/t4hba3/7juchc
title: 416.gexf
DOI: 10.7910/dvn/t4hba3/cvpaul
title: 84.gexf
DOI: 10.7910/dvn/t4hba3/dkyll6
title: 506.gexf
DOI: 10.7910/dvn/t4hba3/eu1bvx
title: 914.gexf
DOI: 10.7910/dvn/t4hba3/h00567
title: 350.gexf
DOI: 10.7910/dvn/t4hba3/mxbfum
title: 80.gexf
DOI: 10.7910/dvn/t4hba3/o6gwtp
title: 106.gexf
DOI: 10.7910/dvn/t4hba3/vvcbzk
title: 730.gexf
DOI: 10.14457/tu.the.2016.1418
title: ประสิทธิผลของโปรแกรมการแปรงฟันแบบฝึกปฏิบัติจริงสำหรับผู้ปกครองของเด็กก่อนวัยเรียนช่วงอายุ 2-3 ปี ในศูนย์พัฒนาเด็กเล็กองค์การบริหารส่วนตำบลบ้านดง อำเภอแม่เมาะ จังหวัดลำปาง

description: การศึกษาครั้งนี้เป็นการศึกษาวิจัยกึ่งทดลอง (Quasi-experimental research) รูปแบบการทดลองแบบกลุ่มเดียวก่อนและหลัง วัตถุประสงค์เพื่อศึกษาประสิทธิผลของโปรแกรมการแปรงฟันแบบฝึกปฏิบัติจริงสำหรับผู้ปกครองของเด็กก่อนวัยเรียนช่วงอายุ 2-3 ปี ในศูนย์พัฒนาเด็กเล็กองค์การบริหารส่วนตำบลบ้านดง อำเภอแม่เมาะ จังหวัดลำปาง กลุ่มตัวอย่าง คือ เด็กอายุ 2 – 3 ปี และผู้ปกครองของเด็กที่กำลังเรียนอยู่ในศูนย์พัฒนาเด็กเล็ก องค์การบริหารส่วนตำบลบ้านดง จำนวน 26 คน สิ่งทดลอง คือ โปรแกรมการแปรงฟันแบบฝึกปฏิบัติจริงและการเยี่ยมบ้าน เก็บข้อมูลโดยใช้แบบสอบถามวัดความรู้ทันตสุขศึกษา ทัศนคติ การรับรู้ผลกระทบความรุนแรงปัญหาสุขภาพช่องปาก และการตรวจคราบจุลินทรีย์บนตัวฟันเด็ก ทำการเก็บข้อมูล 3 ครั้ง และวิเคราะห์ข้อมูลด้วยสถิติพรรณนาและสถิติ Repeated Measures ANOVAผลการศึกษาพบว่า ผู้ปกครองที่ได้รับโปรแกรมการแปรงฟันแบบปฏิบัติจริงมีคะแนนความรู้เรื่องทันตสุขภาพ การรับรู้ผลกระทบความรุนแรงเกี่ยวกับปัญหาสุขภาพช่องปากเด็ก ทัศนคติในการดูแลช่องปากเด็ก หลังการทดลองสูงกว่าก่อนการทดลองอย่างมีนัยสำคัญทางสถิติ (p-value &lt; 0.05) และค่าเฉลี่ยปริมาณแผ่นคราบจุลินทรีย์บนตัวฟันหลังการทดลองต่ำกว่าก่อนการทดลองอย่างมีนัยสำคัญทางสถิติที่ระดับ (p value &lt; 0.05)  แต่หลังการเยี่ยมบ้านพบว่าคะแนนความรู้เรื่องทันตสุขภาพ การรับรู้ผลกระทบความรุนแรงเกี่ยวกับปัญหาสุขภาพช่องปากเด็ก ทัศนคติในการดูแลช่องปากเด็ก หลังการทดลอง ไม่แตกต่างหลังจากการให้โปรแกรมการแปรงฟันแบบปฏิบัติจริง (p-value &gt; 0.05) ดังนั้นจึงควรส่งเสริมการแปรงฟันแบบปฏิบัติจริงไปประยุกต์ใช้ในการสร้างเสริมป้องกันสุขภาพช่องปากเด็กก่อนวัยเรียนและพัฒนาระบบการเยี่ยมบ้านให้มีประสิทธิภาพเพิ่มขึ้น